FLK «Bucentaur»

FLK «Bucentaur» («Busen» på folkemunne) var et flytende hvalkokeri som i perioden 1905–1907 tilhørte det norske selskapet Hvalheim ved disponent Johannes H. Giæver i Tromsø, for deretter å bli solgt til Tønsbergs Hvalfangeri.

Skipet ble bygget ved Palmers Shipbuilding & Iron Co. i Newcastle og overlevert rederiet Hall Bros i 1875 som lasteskipet DS «Bucentaur». I 1905 ble hun solgt til A/S Hvalheim, ombygget til hvalkokeri og satt inn i fangst ved Svalbard. Etter ombyggingen var skipets tonnasje 1 847,43 bruttoregistertonn og 1 150,22 nettoregistertonn. I 1907 ble hun solgt til nyetablerte A/S Tønsberg Hvalfangeri ved disponent Oscar Hytten og utrustet for fangst i Sørishavet ved Framnæs Mek. Verksted og Kaldnes Mek. Verksted.Aarbog for Norges Handelsmarine 1907, skipsregister utgitt av sjøfartskontoret i 1908  Hun lå deretter i flere sesonger ved Husvik Harbour på Sør-Georgia og tok imot fangst fra de to hvalbåtene HB «Carl» og HB «Mathilde». Fangstbestyrer var Søren Berntsen.A/S Tønsberg Hvalfangeri  Lardex

I 1910 etablerte Tønsberg Hvalfangeri en landstasjon i Husvik, og 1914 ble «Bucentaur» solgt til Georg Ellefsens hvalfangstselskap A/S Island, også hjemmehørende i Tønsberg. Året etter ble hun solgt til Harald Bøe i Kristiania og igjen tatt i bruk som lasteskip under navnet DS «Forover». Hun ble nok en gang solgt, i april 1916, denne gang til Olsen & Ugelstad i Kristiania og omdøpt DS «Rutenfjell».

Den 19. februar 1917 gikk «Rutenfjell» på en tysk mine og forliste i posisjon  nordøst for Belle-Île-en-Mer utenfor Bretagne under en reise fra Newcastle til Chantenay med kull. En mann omkom.

Navnet Bucentaur stammer enten fra galeiene (bucintoro, bucentoro) som ble benyttet av dogene i Venezia under den årlige seremonien Sposalizio del Mar eller fra et fabelvesen (bukentavros, bucentaur) i gresk og romersk mytologi, halvt menneske og halvt okse.Nordisk familjebok: Bucentaur og Bucentoro

 Se også 
 Liste over flytende hvalkokerier

 Referanser 

 Eksterne lenker 
 Per H. Kjærvik: Skipet.com: Norske skipsforlis i 1917 Norsk Skipshistorisk Selskap
  Fransk side om vraket av DS «Rutenfjell» 

Kategori:Hvalkokerier
Kategori:Norske dampskip
Kategori:Næringsliv i Tromsø
Kategori:Tromsøs historie
Kategori:Næringsliv i Tønsberg
Kategori:Tønsbergs historie
Kategori:Historisk næringsliv i Norge
Kategori:Artikler i Antarktis-prosjektet
Kategori:Skip fra 1875
Kategori:Skip bygget i Storbritannia
Kategori:Artikler i sjøfart-prosjektet